12- گەندەلی هزری و ئەکادیمی: – Denegkan\n12- گەندەلی هزری و ئەکادیمی:\nbyئازاد\tMarch 25, 2008\tگشتی\nگەندەلی وایکردووە بێ هزری ببێ بە کۆلەکەی هزر\n(لە زنجیرە باسی کۆمەلگەی کۆلاپس و گەندەل)\nگەندەلی هزری و ئەکادیمی گەندەلیێ مەترسیدارە و توانای خستنەوەی کاریگەری و دەرخستەی روناکبیری جۆراوجۆری هەیە. لەبەرئەوەی ئەم جۆرە گەندەلیە (واتە گەندەلی هزری و ئەکادیمی) لەسەر گەندەلییە سەرەکیەکان ، وەک گەندەلی سیاسی و ئابووری ، مشەخۆرە توانای بەخێوکردنی دیاردەی سەیرسەیر و دروستکردنی کێشەی جۆربەجۆریشی هەیە. هەر لەبەرئەوە بایەخی ئێمە لەم چەند لاپەرەیە بەم جۆرە گەندەلیە سەرچاوە لەچەند خواستێکەوە هەلدەگرێ گرینگترینیان ئەمانەن: 1- خواستی قسەهێنانەپێشەوە لەسەر گرفتە هزریەکانی نێوەندی رۆشنبیری کوردی کە نێوەندی مێدیاش دەگرێتەوە و، 2-خواستی گفتووگۆکردنی ئەو کێشانەی لە نێوەندی ئەکادیمی کوردی ئامادەن. ئەم دوو حواستە، کە بنمیچی مێتۆدی ئەم نووسینە پێکدێنن، بەچەند ئاقارێکدا دەبەین لەرێگایانەوە ئەو گەندەلییە بەرباس دەخەین بۆ نووسەر و ئەکادیمیکەرانی کورد جێیگفتووگۆ نەبووە. هۆیئەوەش ئێمە لەم نووسینە ،یان بەگشتی لەکاتی باس لەسەر گەندەلی، بایەخ بە کێشە هزریەکان دەدەین بۆئەوە دەگەرێنینەوە کە لە هەچ کۆمەلگەێ هزر ڕوو لە گەندەلی بنێ زۆرترین مەترسی لەو کۆمەلگەیە لە نەشونمادا دەبێ. بەشێ لەو مەترسیانەش، بەبێگومان، لەم لایەنانە پێکدێن: 1- هاتنەخوارەوەی ئاستی ڕوناکبیری تاک ، 2- داڕمانی واتای ماف و لەپێش هەمووشیانەوە مافی ئەو تاکانانەی بەتاکبوونیان لەبەردەم هەڕەشەدایە: لەوانە ئافرەت ، ، پیر، منال و لاو، 3- قێزەوەنبوونی واتای ڕاستی و بەلەجیاتیکردنی ئەم واتایە بە سەفسەتە و فانتازی. واتە بوونی بێ هزری بەکۆلەکەی هزر، ئەم لایەنەش کە یەکێکە لە دیاردە بەرچاوییەکانی کۆمەلگەی گەندەل ، وادەکا ڕیالیتێ و ، پێویستی بۆ بەرپرسیارێتی و دلسۆزی (بەمانای فایدێلیتی) هەروەها یەکسانیکردن لەنێوان ماف و ئەرک لە کۆمەلگەدا لە ئاوابووندا بێ. بەلام ئەوی ئەم ئاوابوونە بۆ گەلێ لە تاکەکانی ئەم کۆمەلگەیە ژیردەکاتەوە یادوەریەکانە. لەبەرئەوەی یادەوەریەکانیش ، بۆنموونە لە کۆمەلگەی گەندەلی کوردستان ، هێجگار تال و برینئامێزن دادماننادەن و بۆیە قەلاچۆکردنی گەندەلی هزری تەنیا بە کودەتاێ لۆژیکی و یاخیانەی هزری لەناودەچێ بەلام لێرەدا گەورەترین گرفت کە بەردەوام بانگەشە بۆ مانەوە و بوونی خۆیدەکا ئەوەیە گەندەلی بێهزری دەکا بە بناغە، بەکۆلەکە، بۆ هزر. واتە هزر لە ژیانی هزریا وون دەبێ. لەبەرئەوەش ئەو شوێنانەی لە کۆمەلگە گەندەلاویەکان هزر بەخێودەکەن هەمیشە دوو نێوەندن، یەکەمیان نێوەندی ئەکادیمیە و ئەویتریش نێوەندی ڕوناکبیری، ئەم دوو نێوەندە دەبن بە بابەتی باسی ئەم بەشەی نووسینەکەمان.\nبۆئەوەی ئەو چەند دێرەی لایسەرەوە روونتر خۆیبەدەستەوە بدا دەلێین: بەتەماشاکردنێکی خێرای دۆزی هزری و ئەکادیمی لە کۆمەلەی گەندەل و کۆلاپسی ئەمرۆی کوردستان دەشێ بەهەندێ دیتن بگەین گرنگترینیان ئەمانەن: 1- ژیانی هزریمان ، نێوەندی رۆشنبیریمان ، دووچاری گەندەلی بووە، 2- توانای زانکۆیمان ، نێوەندی ئەکادیمان ، بێ هزر گوزەردەکا، 3- نە هزر لە بەئەکادیمیبووندایە و نەش ئەکادیمیا بە هزرەوە پێوەندیدارە. ئەمەش وادەکا باس لە گەندەلی هزری و دواتر گەندەلی ئەکادیمی لەمیانەی باس لە دیاردەکانی کۆمەلگەی گەندەل لەباسە هەستیارەکان بن. بۆیە ئامانج لە نووسینی ئام بەشە هێنانە پێشەوەی گفتووگۆیە لەسەر هەندێ لایەن ڕەنگە لەهەندێ ڕوەوە بایەخێزۆریان بۆ ژیانی ڕوناکبیری و ئەکادیمی لەمەولامان هەبێ. بەشێ لەو گفتووگۆیەش شێوازی نووسین لەو باس و لێکدانەوانە دەگرێتەوە لە گۆڤار و ڕۆژنامە ئەهلی و حیزبیەکانا بەناو باس و بابەتی هزری (ئەدەبی، سیاسی، کۆمەلایەتی، ئابووری، فەلسەفی) بلاودەبنەوە و ، بەشەکەیتریشی دۆزی نووسینی ئەکادیمی دەگرێتەوە. ئەم دوو لایەنە کە لەژێر یەکبنمیچا بەرباسدەخرێن ئەو هەل و مەرج و دۆزە نوێیانەش لەبەرچاودەگرن پێوەندی بەتێکدانی باری هەردوو نێوەندی ڕوناکبیری و ئەکادیمی کوردیەوە هەیە.\nئاشکرایە باسکردنی ئەم مەسەلەیە تاڕادەێزۆر فەرامۆشکراوە و فەرامۆشکردنەکەشی لەلاێ زیانی لە ڕەوتی نەشونمای ڕوانین و بیرکردنەوەی ڕۆشنبیر و نووسەران داوە و ،لەلاێتر ڕەنگدانەوەی نێگەتیڤی بەسەر لێکدانەوە و شیکردنەوە ئەکادیمیەکان بەجێهێشتووە. ئاکام و دەرئەنجامی ئەم مەسەلەیەش لە کۆتایدا بووە بە بەرهەمهێنانی سەرمایەێ لە نووسین و ئاخافتن کە دیدی نابەجێ و شێواوییان لە نێوەندی رۆشنبیری کوردیدا بەگشتیکردووە و ڕۆلیشیان لە خولقانی نووسین و داهێنانی بێ هیوا و بێ ناوەڕۆک و پڕلە هەلەی هزری و تیۆریی دیووە، یان بەگشتی ئەم مەسەلەیە بووەتەهۆی ئەوەی کردە هزرییەکان بێ ئامانج و نەزۆک بن و لەبڕیئەوەی پێشنیاری چارەسەر و بەلگەی پێویست و گرینگ بکەن کار بۆ دروستکردنی ڕوانین و لێکدانەوەی نادروست و پەلە و هەڕەمەکی دەکەن. بۆیە خەمی ئێمە تایبەت بەم لایەنە لەوێوە سەرچاوەدەگرێ بەرهەمهێنانی بیروبۆچوون و تێگەیشتن لەهەچ بوارێ ڕۆشنبیری یان پۆلێ لە پۆلەکانی زانین لەبەرئەوەی لەدواینباردا لە دادوەری و دادسازی بەسەر هەستیارترین شتی ژیانمانەوە، بۆنموونە شتە شتە مرۆیی و ڕەوشتییەکان بریتین ئەمەوادەکا ئێمە ئەم لایەنە بە هەند وەرگرین و وەک کێشەێ رۆژانەش سێریکەین. بۆیە نابێ و ناشێ هیچکات بیرلە فەرامۆشکردنی ئەو گەندەلییە هزری و ئەکادیمییە کوردییە بکرێ لەئێستادا نێوەندی ڕۆشنبیری و زانکۆیی کوردی گرتۆتەوە .\nلەم سەرەتایەشەوە دەخوازین دەستبۆئەو لایەنە راکێشین کە پێشتر و لەهەندێ نووسینی ترمان باسمان لێوەکردوە ، واتە مەترسی تێکەلکردنی بیری بیریارانی ڕۆژئاوا یان بیروبۆچوونی بزووتنەوە و قوتابخانە فەلسەفی و هزریە ڕۆژئاوایەکان بەیەکتر. ئەلبەتە ئێمە ئەو مەسەلەیەشمان هەمیشە وەک تاوانێک تەماشاکردوە و پێیشمان وابووە پێویستە دادوەریێ هزری پووخت بەسەر ئەم لایەنەوەبکرێ. بەلام لێرە دەمانەوێ بەجۆرێ تر بێینەوە سەر ئەم لایەنە و لەتەک ئەو دۆزە ناهەموارە یەکیخەینەوە نێوەندی ئەکادیمی پێوەیگلاوە. ئێمە زۆریش دلنیاین ئەو تاوانە ، کە کاریگەریی خۆی لەڕادەبەدەر بەسەر ڕەوتی نووسین و ئاخافتنە ڕۆشنبیریەکانمانەوە جێهێشتووە ، زۆرجار بە مەبەست و بە بەرنامەوە نەکراوە و بەلکو ئەو تاوانە بەزۆری بەرهەمی بێئاگایی و تێنەگەیشتن بووە. ئەم تێکەلکردنە کە ڕوو و لای زۆرە بەشێکی بەو نووسین و ئاخافتن و تەماشاکردنانەوە تایبەتە لەژێرناوی تێکست و دوان و یان بەکورتی بەناو کاری ڕۆشنفکرییەوە بەرهەمهاتوون. لەبەرئەوە بەپێویستی دەزانین بەپێی توانا و لەچوارچێوەی تیۆری باسەکەدا ئەم مەسەلەیە و هەندێ مەسەلەی تریش بەرباسیخەین و چارەسەر و ئارگومێنتی (بەلگە) دیاریکراو و وەلامی گونجاو و پەسەندکراو لەبارەیانەوە پێشنیارکەین. بۆئەوەی ئەوەش بکەین بەپێویستی دەزانین باسەکەمان دابەش دوو پەرەگراف بکەین و بەشی یەکەم بە گەندەلی هزرییەوە تایبەت کەین کە لەنێوەندی رۆشنبیریدا نەشونمادەکا و ئەویتریش بە گەندەلی ئەکادیمییەوە. ئەم دوو گەندەلیە کە شتی هاوبەشیان زۆرە هەردوو بە کرداری هزرەوە وابەستەن.\nکەوابێ ئێمە باوەرمان بەوەیە ئەو دەمەی هزر گەندەل دەبێ پرۆسەی روناکبیری ناساغ و هیچگەرائامانج دەبێ و نە نێوەندی رۆشنبیری دەکارێ کاری خۆی بەچاکی ئەنجامدا و نەش نێوەندی ئەکادیمی. لەبەرئەوەی ئەم دوو نێوەندەش کار لەسەر هزر دەکەن هەریەکەیان بەجۆرێ ناسنامە بە هزر دەدەن بەلام ئەو هزرەی ئەمانە لەژێرسایەی گەندەلی سیاسی و ئابووری کار بۆ بەرهەمهێنانی دەکەن هزرێ بێ هزرە. بۆیە پێداگیری ئێمە لەم بەشەی نووسینەکەمەمان لەسەر گەندەلی هزری وەکیتر پێداگیریە لەسەر ئەو گرفتانەش دووچاری نێوەندی ئەکادیمی و نێوەندی رۆشنبیری و مێدیای کوردی بوونە.\nبۆئەوەی خوێنەر روونتر ڕۆچێتە نێو باسەکانی ئەم بەشەوە ئاماژەبەوەدەکەین یەک لەو لایەنانەی نیازمەندین بەرباسیخەین کە بەخۆی پێوەندیێ گەورەشی بە گەندەلی هزریەوە هەیە مەسەلەی تێکەلکردنی هزری هزرەڤان و قووتابخانە یان رێبازە هزریەکانە بەیەکتر. پێشئەوەش بێینەسەر ئەو دەرئەنجامانەی لەئاکامی ئەم کێشەیەوە دروستدەبن بەپێویستی دەزانین سەرەتا بێینە سەر ئەو هۆ و هۆکارانەی لەپال ئەو دەرئەنجامانەوەن. ئەلبەتە بواری دروستبوونی ئەم کێشەیە بەزۆری ئەو شوێنانەن نووسین و ئاخاوتنی کوردی تیابلاودەبێتەوە. بۆیە گەر خوێنەری ئەم تێکستە بەووردی سەرنجی بەشێ زۆر لە نووسینەکانی نێو مالپەڕ و ڕۆژنامە و گۆڤارە حیزبی و ئەهلیەکان ،و تەنانەت لێدوانە تەلەفزیۆنی و ڕۆژنامەییەکان و سمینارەکانی ناو هۆلە ڕۆشنبیرەکانی دابێ دەرکی بەوە کردووە هەموو ئەوانە لە دروستکردنی تاوانێ بەشدارن دەشێ ناونرێ تاوانی تێکەلکردنی هزری هزرەڤان و ڕێباز و قوتابخانە هزریەکان بەیەکتر. بێکومان بەدەم ئەو تاوانەوە هەندێ ووردە تاوانیتریشکراوە: بۆنموونە ئەوەی کە پۆلی زانستیە مرۆیی و کۆمەلایەتیەکان بەیەکدی تێکەلدەکرێن. واتە فەلسەفە بە تیۆری سیاسی و ئەوەش بە زانستی مێژوو و ئەمیشیان بە کۆمەلناسی و هەر هەمووش بە وێژەی (ئەدەبی) کراوە. خراپیشنیە لێرە بپرسین چۆن هزری هزرەڤان و قوتابخانە هزریەکان و ئەمجار پۆلی زانستە کۆمەلایەتی و مرۆیەکان بەیەکترتێکەلکراون؟ و بۆ ئەمە روویداوە؟ و دواتر ئایا بەرهەمهێنانی نووسین و دید و لێکدانەوەی بێ ئامانج و ناهۆمۆجین ئەمانە دەرئەنجامی بێئاگای هزری و پاشکەوتوویی ئەکادیمیین یاخود بەرهەمی دیاردەی ترن؟ بۆئەوەی خوێنەری ئەم بەشە لە وەلامی ئەو پرسیارانە بەئاگابێنین داوایلێدەکەین لەسەر خوێندنەوەی دواتری نووسینەکەمان بەردەوامبێ.\nلایسەرەوە ووتمان گەر بەووردی سەرنجی بەشێ زۆر لەو نووسینانە بدرێ لە مالپەڕ و ڕۆژنامە و گۆڤارە حیزبی و ئەهلیەکان ( یان ئەوانەی لەلایەن گرووپ و دەستە هاورێ جۆراوجۆرەکانەوە دەردەچن) بلاودەبنەوە دەبینرێ گەلێ لەو نووسینانە لەلاێ بەشداری لە تێکەلکردنی دید و تەماشاکردنە ئەدەبی و فەلسەفی و کۆمەلایەتیەکان بەیەکتردەکەن و هەروەها لەلاێتر ئەو نووسینانە نەک هەر رۆل لە تێکەلکردنی بیری بیریار و روناکبیرە جیهانیەکان دەبینن بەلکو رۆل لە تێکەلکردنی پۆلی زانستە مرۆیی و کۆمەلایەتیە کانیش دەبینن. بەباوەری ئێمە لێرە تاوانەکە تەنیا ناکەوێتە ئەستۆی نووسەر بەلکو بەشێ لەو تاوانە دەکەوێتە ئەستۆی سەرنووسەر و دەستەی نووسەرانی ئەو مالپەڕ و رۆژنامە و گۆڤارە حیزبی و ئەهلیانەش چونکە بەشێ زۆر لەو سەرنووسەر و یان دەستەی نووسەرانانە لەلاێ لە پۆلە زانستیە کۆمەلایەتی و مرۆییە جۆراوجۆرەکان پسپۆر و شارەزا نیین و ، لەلاێدیش لەو گۆرانکارییە مێتۆدی و قوتابخانەییانەش بێئاگان هاتوونەتە سەر بەکاربردنی چەمک و واتا فەلسەفی و ئەدەبی و سۆسیۆلۆژیەکان. ئەم لایەنەش دۆزێ ئەوتۆی هێناوەتەپێشێ چەمک و واتاکان لە شوێنی خۆیاندا بەکارنەبرێن و ئەمەش لەسەرێترەوە کارێوایکردووە ئەو چەمک و واتایەنە مانا نەبەخشن و هیچگۆرانێکیش لە شێوازی نووسین و ئاخاوتندا نەکەن. زۆرجاریش ئەم جۆرە کێشانە ئەم جۆرە فۆرمە وەردەگرن: بۆنموونە گەلێجار هەندێ نووسەر لە هەندێ نووسینا بەبێبناغە و بەشێوەێ زێدە هەرەمەکی بەبالی واتاهاێکی وەک مۆدێرنە، رادیکال، لیبرال ، دیموکراسی، شارستانی و عەقلانی هەلدەدا کەچی لە نووسینێ تر ، و یان لەهەمان نووسینا ، پشت لەو واتایانە دەکا و یان دژی دەوەستێتەوە و ئەمەش روودەدا بەبێ ئەوەی سەرنووسەری ئەو مالپەر و یان رۆژنامە یان گۆڤارە ئەهلی یان حیزبیانە دەرک بەوەبکەن روویداوە،. ئێمە لەلایەن خۆمانەوە ئەم کێشەیە ناودەنێین تێنەژیان لەوی دەنووسرێ و دەووترێ یان تێنەژیان لەوی بیری لێدەکرێتەوە و گوزارەی لێدەکرێ. ئەم کێشەیەش کە یەکێکە لە کێشە دووبارە و بەرچاویەکانی نووسینی کوردی کاریگەریێ زۆری بەسەر ئەو گەندەلیە هزریەوە جێهێشتووە وتاری نووسینی کوردی دووچاریبووە..چونکە بەشێ زۆر لە نووسەرانی کورد تێرامان لەوەناکەن دەیلێن یان دەینووسن. یاخود بەشێ زۆر لە نووسەرانی کورد زۆرجار لە نووسینەکانیانا یان دژی بیری خۆیان دەوەستنەوە و بەپێچەوانەی ئەوەوە قسەدەکەن لەهەمان باس و ووتنیخۆیانا پشتگیرییانلێکردووە و بە ووتن و دیتنهاێ گرینگ و بەمانایان زانیووە یان داکۆکی لەوەدەکەن پێشتر پووچیانکردۆتەوە و بە جۆرە بیر و تێگەیشتنێ بێ کەلک و بێ مانایان زانیووە. هەر ئەم دیاردەیە کە ئێمە لێرەدا باسیلێوەدەکەین لە لێدوانە تەلەفزیۆنی و سمینارەکانی هۆلە رۆشنبیریەکانیشا بەدیدەکرێن. بۆنموونە زۆرجار کەسی سمینارسازکەر یان ئەوی لە کەنالێ تەلەفزیۆنیدا لێدوان دەدا دەکەوێتە بارێواوە ئاگایلەوەنامێنێ لەبارەی چییەوە دەدوێ و ئەویشی دەیلێ زۆرجار پێچەوانەی ئەوەیە لەهەمان ووتن و یان لەشوێنێتر لێیدواوە. رەنگە هەندێ جار ئەمە پێوەندی بەو دیتنە پراگماتیستیەوە بێ کەسەکە باوەری پێیەتی. بۆنموونە ئەو کەسە لەبەرئەوەی لە کەنالی یان رۆژنامەی حیزبێ سیاسی دەدوێ ئەمەوادەکا بۆچوونی ئەم کەسە بۆ ئەو شتانە لە کەنالی یان رۆژنامەی حیزبێ سیاسی تر وەکیەک نەبێ. ئەم جۆرە دیاردانە کە زۆر دووبارەن زۆرجار بەوپەری ئاگایی و بە بەرنامەشەوە دەکرێن.ئەمانەش تەنیا لە مەسەلەی تێکەلکردنێ میکانیکیانەی بیر و زانینەکان بەیەکتر بریتینیین بەلکو ئەمە بەخۆی دیاردەێ دژە روناکبیرییشە و وەکیتر نەژیانیشە لەوی ووتراوە و یان بیرنەکردنەوەیە لەوی بیریلێکراوەتەوە. ئەمە کە گەندەلیێ هزری دروستدەکا تێکدەری پرۆسەی گشت خولقانێ هزری و بیریاریشە. وەکیتریش دوژمنی گەورەی راستیە. بۆیە لەگەل بەگەندەلیبوونی هزر راستی مالوێران دەبێ. چونکە مالی راستەقینەی راستی تەنیا ئەو دەمە دەشێ دروستکرێ کە هزر، هزری راستەقینە نەک هزری هیچگەرا و بێ ئایندە.، سەروەرە.\nئەوی لایسەرەوە باسکرا زۆر بەکورتی دەکرێ لەم دەربرینەشدا پووختکرێتەوە: بەردەوامبوونی گەندەلی هزری لە کۆمەلگە وادەکا بێ هزری لە گشت درز و کون و کەلەبەرە رۆشنبیریەکانی هزراندندا خۆی مەلاس دا. ئەلبەتە نیشتەجێبوونی بێ هزریش لە هزردا زۆرترین کێشە بۆ ئەو نووسین و ئاخافتن و کردە روناکبیرییانە دروستدەکا دەیانەوێ قسە لەسەر ئەو باسانە بهێننەپێشەوە پێیان وایە باسهایەکی تەنگوچەلەماوی و کێشەئامێزن. ئەمان ناکارن و ناتوانن ئەمە بکەن چونکە ئەو کەسانە لەنووسینەکانیانا هەرجارەو داکۆکی لە گوزارە و واژە و یان رێباز و ئاراستەێ هزری و ئەدەبی و سیاسی دەکەن و یان هەرجارەو تێگەیشتن و بیرۆکەێ دەکەن بە هۆکاری وێرانسازی و نەهامەتی و سەرچاوەی نایەکسانی و دووبەرەکی و، یان بەپێچەوانەوە دێن و بەبێ فاکتە و بەبێ روونکردنەوە و بەبێ ئاماژەکردنیش بۆ سەرچاوە و ئەو ئەدەبیاتانەی پشتگیری لەو دەکا کە دەیلێن داکۆکی و پشتگیری لە هەندێ دیاردەی مێژووی و هزری یان رووداوی سیاسی و کۆمەلایەتی دەکەن. ئەمە کە تائەوپەری بەسەر سەرنووسەری یان دەستەی نووسەرانی رۆژنامە و گۆڤارەکان تێپەریووە رۆلی خۆی لە دروستکردنی لێکدانەوە و یان بەلانی کەمەوە لە دروستکردنی روانین و دیدی بێ ئامانج و دژە مێتۆد و هەلەش دیووە کە لایخوارەوە هەندێ لە رووەکانی ئەم کێشەیە بەرباسدەخەین.\nئەو کێشەیەی لایسەرەوە باسکرا بوونی خۆی هەیە و تەنانەت بووە بە مۆدێلێ هزریش کە نووسەرانی کورد ماوەیجارێ بیری خۆیان بگۆرن و یان لەیەک کات و قۆناغدا ببن بە هەلگری چەند بیر و تەماشاکردنێ کە هەرهەمووش دژ و پارادۆکسالن (ناکۆکئامێزن) لەتەکیەکا. ئەوەش لەسەرێترەوە ئاماژەیە لەسەر نەبوونی پارادایم و چوارچێوەێ دیاریکراو بۆ بیرکردنەوە و تێرامان و تێنەژیان لەوی لەوەوبەر ووتراوە. ئەم لایەنە کە بەری بیرێ پەرت و شاش و بێ ئامانجە بەرهەمی ئەندێشەێکیشە توانای تێهزرینێ بەرین و پری نییە و ، هەروەها ئەو جۆرە بیرانە بەرهەمی کەسانێکیشن سادە دەرواننە کاری بیرکردنەوە (هزراندن) و لە رەچەلەکی کێشە و دیاردە کۆمەلایەتی و سیاسی و رۆشنبیریەکان ناخوازن بکۆلنەوە و ئامانجیشیان نە گەرانە بەدووی رێگاچارە بۆ کێشەکان و نەش دۆزینەوەی ئەلتەرنەتیڤ بۆ کەموکورییەکان.\nبەلام ئەوی پێوەندی بە شوێنی بلاوکردنەوەکانەوەیە، واتە ئەو شوێنەی تێکستەکان دەگرنە خۆیان و بە پوبلیک (جەماوەر) ی دەگەێنن، هەروەها ئەو جێگا و کەسانەش پشتگیری لە بیری بێ ئامانج و سەرەرۆی هزری دەکەن ئەوەیە ئەم لایەنە زۆرجار لەلاێ پێوەندی بەوەوەیە سەرنووسەر و دەستەی نووسەرانی ئەو رۆژنامە و گۆڤارانە لەلاێ تێگەیشتنێ دیاریکراویان لەسەر پۆلە (حقل) جیاوازەکانی بواری زانستە کۆمەلایەتی و مرۆییەکان نییە و لەلاێتریش پێشینە و زەمینەێ ئەکادیمیشان لەهیچ بوارێ هزریدا نییە و ئەمەش وادەکا لەو گۆرانانە بێئاگابن هاتوونەتە سەر مێتۆدی هزری و ئاراستەی قووتابخانە جۆراوجۆرەکانی نێو بوارەکانی وەک فەلسەفە ،زانستی زمان، کۆمەلناسی و تیۆری سیاسی. لەهەندێ حالەتی تردا ئەم مەسەلەیە پێوەندی بە دیاردەیەکی تریشەوە هەیە ئەوەش بریتیە لە بوونی ئەو دۆستایەتی و خزمایەتیەی لەنێوان زۆربەی نووسەر و بەرپرسی (مەبەستمان سەرنووسەری) رۆژنامە و گۆڤارەکاناوە هەیە کە ئەوەش کارێ وادەکا بەووردی سەرنجی ئەوەنەدەن بلاویدەکەنەوە و لەوەش نەکۆلنەوە ئەو نووسینەی بلاویدەکەنەوە چەند ئامانجی خۆی دەستنیشان کردووە و بە چ رێگا و شێوازێ ئەو نووسینە چارەسەر پێشکەشدەکا و هەروەها ئەو ئارگومێنتانە چین ئەم نووسەرە بەهۆی باسەکەیەوە دەیەوێ دەستنیشانیکا و چۆنیش ئەم ئارگومێنتانە بەکاردەبا. هەروەها ئەو دۆستایەتیە زۆرجار کارێ واشدەکا پاش بلاوبوونەوەی ئەو نووسینە هەلە و تێکەلاوانە ئەم رۆژنامە و گۆڤارانە رۆل نەک هەر لە دروستکردنی ناو و نووسەری سەیرسەیر ببینن بەلکو ئەم رەفتارەیان دەبێ بە بناغەێ بۆ دروستکردنی بۆچوون و روانینی فەلسەفی و سیاسی و ئەدەبی نادروست و بێ مەبەستیش. ئەم هەلە و نامێتۆدیەش لە نووسین و بلاوکردنەوە ، کە بەشێ زۆری بەرهەمی ئەو خزمایەتی و خێلەکیە رۆشنبیرییەیە لەسەرەوە ئاماژەی بۆکرا ،لەناو ئێمە ئەوەندە کۆنە دەتوانین بلێین کارێوایکردووە ئەو نووسینە تێکەل و بێ ئامانجانە تارادەێ زۆر ببن بە فاکتە و راستی و هەروەها بە سەرچاوەش بۆ بەلگەهێنانەوە و دارشتنی جیهانبینی تر. واتە لەو شێواوی و بێ ئامانجی و تێکەلییە راستیێ باوەر پێکراو و زانینێ تۆگمەی لێدروست بووە و بووشە بە رێفرێنس (مەرجەع) بۆ ئەو نووسین و لێکدانەوانەی پاشتر دەکرێن. ئەم لایەنە کە زۆر مەترسیدارە بەبۆچوونی ئێمە زۆرترین کێشەشی لەپاش خۆی بەجێێهێشتووە و زۆرترین برینیشی خستۆتە ناو جەستەی رۆشنبیری نوێ کوردیشەوە و بناغەێ تووندی بۆ گەندەلی هزری و مشەخۆری روناکبیریش دروستکردووە. هەربۆیشە پەشیمان نین لەوەی گەر بلێین: نووسینی هەلە و تێکەلاو ،کە بەهۆی نەبوونی زانیاری و بوونی رەوشتێ خێلەکی رۆشنبیری و تێنگەیشتنی پر و قوولەوە دروستبووە ، نووسینی کوردی تازەی لەرادەبەدەر تەنیوەتەوە و بووە بە بەشێ گەورە لە ژیانی نووسینی نوێی کوردیشمان.\nبەدلنیایشەوە ئەو هۆیانەی لایسەرەوە باسکران تاکە هۆکارنین لە دروستکردنی ئەم دیاردەیە (دیاردەی دروستبوونی نووسینی تێکەلاو و بەهەلە و بێئامانج) بەلکو گەلێ رووداو و هۆی دی هەن کە لەدرێژەی باسەکەدا دێینەوە سەریان. یەک لەو هۆکارانەش کە شایانی بیرخستنەوەیە ئەوەیە تائێستا بەزمانی کوردی تێکستێ بەرچاوناکەوێ نەک هەر ئەوە روونکاتەوە نووسین چییە؟ یان بۆ دەنووسین؟ یاخود نووسەرایەتی چی دەگەێنێ و پەیامی نووسەر لە چی پێکدێ؟ بەلکو ئەوەش روونکاتەوە چۆن دەنووسین؟ و رەکیزەکانی نووسین لە چی پێکدێ؟ و چۆن نووسین لە خودی خۆیدا هەولێکە بۆ توێژینەوە و لێکۆلینەوە لە دیاردەیەکی دیاریکراو؟ هەروەها چۆن ئەو توێژینەوەیە لەناخیدا هەلگری ئامانج و خواستێ دیاریکراوە و کاریشی فاکتە بەدەستەوەدان و بەشداریکردنە لە دروستکردنی گۆرانکاری و ئالۆگۆری پێویست و بەجێ؟\nPrevious دەربارەى كارى دیبلۆماسیەتى گشتى ئەمریكا\nNext نه‌ورۆزی کوردستان…. حه‌مه‌غه‌فور


فتق چیە و چۆن خۆمانی لێ بپارێزین؟\nنەتەوە | 21:39:23 2018-03-27 | (540) جار خوێندراوەتەوە\nنەخۆشی فتق دەرچوونی بەشێكی ناوەوەی لەشە لەسەر دیواری سك واتە هەربەشێك لە ناوسكدا لەشوێنی ئاسایی خۆی نەمێنێت و هاتە سەر دیواری سك بە فتق ناودەبرێت، دیارترینی جۆرەكانی فتقیش بریتین لە : ( سەر میزەڵان ، ناوك و سەروناوك ، بن ڕان و هەروەها فتقی ناوەوە).\nلەبارەی هۆكاری تووشبون بە فتق پەجی تەندروستی سلێمانی لە زاری د.تەحسین عەلی پسپۆڕی نەشتەرگەری گشتی بڵاویكردۆتەوە، هەرشتێك بەڕادەیەكی زۆر ببێتە هۆی پەستان و پاڵەپەستۆی ناو سك ئەوا فتق دروست دەكات وەكو قەبزی ، غازاتی ناوسك ، كۆكەی زۆر ، بەرزكردنەوەی شتی قورس ، هەوكردنی ڕیخۆلە و هەندێ كاتیش سكپڕی لە خانماندا جگە لەمانە هەنێكجار فتق لەهەندێك كەسدا لە زگماكەوە دروست دەبێت .\nسەبارەت بە خۆپاراستن لەو نەخۆشیەی ئەو پسپۆڕە رایگەیاندووە: بۆئەوەی بەدوربین لەم حاڵەتە دەبێت پابەندی ڕێنماییە پزیشكییەكان بكەین ئەویش بە بەرز نەكردنەوەی ئەوشتانەی كێشیان زۆرە هەروەها ئەگەر كەسێك غازاتی ناو سك و قەبزی و هەوكردنی ڕیخۆڵەی هەبێت دەبێت بەزوویی چارەسەر بكرێت چونكە هۆكارن بۆ توشبوون بەم نەخۆشییە .\nئەو پسپۆڕە ئاماژەی بە شێوازی چارەسەركردنی ئەم نەخۆشییەدا كە تەنها چارەسەر بۆ ئەم حاڵەتانەی كە لە نەخۆشدا ڕوودەدات بریتییە لە ئەنجامدانی نەشتەرگەری بۆ ئەو كەسە تاوەكو بتوانرێ نەخۆشییەكە بنبڕ بكرێت .


یانه‌ی ناپۆلی یاریزانێكی ئێرانی به ئامانج ده‌گرێت – رۆژنامه‌ی خه‌بات\nیانه‌ی ناپۆلی یاریزانێكی ئێرانی به ئامانج ده‌گرێت\nخەبات: نەبەز روستایی:- رۆژنامه‌ی لاگازیتا دیلۆ سپۆرتی ئیتاڵی بڵاویكرده‌وه كه یانه‌ی ناپۆلی ئاره‌زوو ده‌كات له‌ماوه‌ی گواستنه‌وه‌كانی هاوینه‌ی داهاتوو به خزمه‌ته‌كانی هێرشبه‌ری یانه‌ی زینتی رووسی و نێوده‌وڵه‌تی ئێرانی سه‌ردار ئازمون بگات.\nهه‌روه‌ها رۆژنامه‌كه ئاماژه‌ی به‌وه‌شكرد كه یانه‌ی پارتینۆبی ده‌یه‌وێت یاریزانی لاوی ته‌مه‌ن 25 ساڵ بكاته جێگره‌وه‌ی یاریزانی به‌لژیكی دریس مێرتینێز كه چاوه‌ڕێ ده‌كرێت له‌كۆتایی وه‌رز به‌هۆی كۆتایی هاتنی بۆنده‌كه‌ی ماڵئاوایی له‌یانه‌كه بكات.\nهه‌روه‌ها رۆژنامه‌كه ده‌ڵێت: سه‌ردار خاوه‌نی توانایه‌كی جه‌سته‌یی به‌هێزه‌و له‌تۆپی سه‌ر زۆر لێهاتووه، كه تاكو ئێستا له‌گه‌ڵ هه‌ڵبژارده‌ی ئێران به‌شداری 50 یاری كردووه‌و توانیویه‌تی 32 گۆڵ تۆمار بكات.\nبابه‌تی پێشوو توێژینه‌وه‌یه‌ك له‌سه‌ر كاریگه‌ری كۆرۆنا به‌سه‌ر به‌های یاریزانانی خوله گه‌وره‌كانی جیهان\nبابه‌تی دواتر به‌ڕێوه‌به‌ری كاره‌كانی مارتینێز: هیچ شتێكی راسته‌قینه نییه له‌گه‌ڵ به‌رشلۆنه\nبۆنده شكست خواردووه‌كانی سه‌رده‌می پیرێز له ریال مه‌درید\nخەبات: نەبەز روستایی:- یانه‌ی ریال مه‌درید له‌سه‌رده‌می سه‌رۆكی یانه‌كه‌ی فلۆرینتینۆ پێرێز…\nبەکارهێنەری سەرهێڵ: 8\nسه‌ردانی ئه‌م هه‌فته‌یه: 28,449\nهه‌موو سه‌ردانه‌كان: 2,235,654


مەزاتخانەی سیاسی لەكوردستاندا – Standard Kurd\nمەزاتخانەی سیاسی لەكوردستاندا\nلەلایەن ستاندار Posted on ته‌مموز 14, 2017 811 جار بینراوە 0 سەرنج\nسیاسەت لەم هەرێمەی ئێمەدا بۆ وا سوك و سەلیم بوە؟. ئەم وڵاتە بۆ وا گۆڕاوە داروبەردی بەسەر یەكەوە نەماوە؟.لەم وڵاتەی ئێمەدا بۆچی سیاسەت لەئەخلاق شۆردراوە،بۆچی سیاسیەكانمان لەجیاتی خزمەتی مرۆڤەكان گاڵتە بەعەقڵی جەمعی میللەتەوە ئەكەن؟.\nلەدونیادا حزب، كەسایەتی، سەركردە، سیاسەت ئەكەن بۆ خزمەتی میللەتەكانیان، لای ئێمە بۆ گیرفان و بۆ ناوگەڵ!.خەسڵەتی سیاسی لەم وڵاتەی مندا بوەتە گیرفان بڕین و رابواردن،ئاكاری سیاسەتمەدار بوەتە درۆ وبوختان وفشەفش!.\nلەم وڵاتەی مندا سیاسەت بوە بەمەزاتخانە هەر كەسەو كاڵای خۆی تێدا نمایش ئەكات، یەكێ ئەفرۆشێ یەكێ ئەكڕێ،یەكێ خاك یەكێ هەڵوێست!.هەڵوێستی سیاسی سەودای بە دۆلارو دینار پێ ئەكرێ، بوەتە یاری” لگاو” زۆر دانی زۆر ببە”!.\nلەم وڵاتەی مندا خیانەت بوە بەشانازی،نانبڕینیش ئازایەتی،حوكمی فاشیلی فاشیل بوە بە حوكمی رەشیدو كامڵ!.\nلەم وڵاتەی مندا سەرۆكی ناشەرعی، سەرۆكی شەرعی لا ئەبا، حكومەت شوێنی پەرلەمان ئەگرێ،لق و ناوچەش شوێنی دادگا!.\nلەم وڵاتەی مندا خەڵك ئەكوژرێ بەفەرمانی سەرۆك ناهێڵن خاوەن هەق بچێتە دادگا، كادیری حیزبی بریاری لێبوردن دەرئەكا، سەرۆك مافی گشتی(حق العام) ئەخاتە ژێر پێیەكانیەوە!.\nلەم وڵاتەی مندا ئەندازیاری ماڵوێرانی بوە بە ئەندازیاری ئاوەدانی،سەركردەی حزب بوە بە چڵكاو خۆری سەركردەی تر!.\nلەم وڵاتەی مندا،رۆژنامەنوس ئازاد تیرۆر ئەكرێ،پەیامنێر كامیرای ئەشكێنرێ، نوسەر لەشاری خۆی دەرئەكرێ، شاعیر لەسەر شەقام داركاری ئەكرێ!.\nلەم وڵاتەی مندا نەوتەكەمان رادەستی رژێمی داگییركەر ئەكرێ، ئیرادەی میللەت ئەخرێتە ژیر پۆستاڵی عەسكەری سنور بەزێن!.\nلەم وڵاتەی مندا ریفراندۆم بەدرۆ ئەكرێ، هەڵبژاردن تەزویر ئەكرێ، پەرلەمان پەك ئەخرێ، وەزیر لەوەزارەت دەر ئەكرێ!.\nلەم وڵاتەی مندا ئەندامەكانی ( میم سین) هەر یەكەو بەئاوازیك ئەخوێنێ، میم سینی سەوز بەسەرپەرشتی سەرۆكی زەرد كۆبونەوە ئەبەستێ!.\nلەم وڵاتەی مندا ئیسلامی بۆ عەلمانی هەڵئەپەڕێ، شوعیەكانیش تازیەیان بۆ ئەگیرێ!.\nلەم وڵاتەی مندا حزبایەتی بوە بەحیزایەتی،مەكتەب سیاسی بوە بەقەشمەرجاڕی، سەركردایەتی بوە بە كۆیلایەتی!.\nلەم وڵاتەی مندا میللەت دوای قوربانیدان برسی ئەكرێ، دوای ئەشكەنجەی زیندان موچەی لێ ئەبڕێ، دوای ئازادكردنی خاكی وڵات خەباتگیر لە ماڵو شاری خۆی دەر ئەكرێ!.\nلەم وڵاتەی مندا میدیا درۆ ئەفرۆشێ، نوسەر قەڵەم ئەفرۆشێ،سیاسی خۆی ئەفرۆشێ!.\nلەم وڵاتەی مندا میللەت بێبەشو بی پارەیە،جاشو خائینو خۆفرۆش پایەدارو پارەدارە.\nلەم وڵاتەی مندا دیكتاتۆرمان راماڵی، دەیان دیكتاتۆری گەورەو بچوكمان هێنایە ماڵێ!.\nلەم وڵاتەی مندا سندوقی هەڵبژاردنمان داناوە، بەڵام هەمو جارێ دیكتاتۆری بچوك گەورەتر ئەكەین،حزبی ناڕەسەنو خائین وفاشیزم ولایەتی بۆ نوێ ئەكەین!.\nلەم وڵاتەی مندا راپەرینمان لەدژی گەورەترین رژێمی دیكتاتۆری وەحشیدا كرد كە خاوەن چەكی كۆ كۆژی كیمیاوی و بایۆلۆژی بو،ئێستا لەبەردەم تاقمێكی بچوكدا چۆك دائەدەین!.\nلەم وڵاتەی مندا هێز بۆ پاراستنی بارەگایە، كچەكانیشمان بۆ باوەشی تیرۆریستو جاهیلانە!.\nلەم وڵاتەی مندا سیاسەت وەك زبڵخانەیە بۆنی حەوت رۆژە رێ ئەبڕێ،تەنها شایستەی ئەوەیە میزی پیا بكەی!..\nبڵاوکراوەی پێشووپاندۆرا سیاسیەکان و ریفراندۆم !\nبڵاوکراوەی نوێترمەسعود عەبدوڵخاڵق: ئیخوان مسلمین نێوانی مەلا مستەفا و عەبدوڵكەریم قاسمی تێكدا\nPosted on حوزه‌یران 21, 2018\nبڕیارەکانی دادگای فیدڕاڵی و شیکردنەوەکانی بەشی توێژینەوەی دەزگای ستاندەر\nPosted on حوزه‌یران 17, 2018\nگۆران گوێزێکی پووچ\nPosted on حوزه‌یران 16, 2018\n“ھەولێک ھەیە بۆ ھەڵوەشاندنەوەی ئەنجامی ھەڵبژاردنەکان”\nسەرۆکی فراکسیۆنى گۆڕان لە ئەنجومەنی نوێنەران: لایەنەکانی تەزویر ھەوڵی رێکەوتنی سیاسی دەدەن\nPosted on حوزه‌یران 18, 2018\nدەمیرتاش: ئەکەپە درۆدەکات و منیش ئازاد دەکرێم\nPosted on حوزه‌یران 19, 2018\nدادگای ئیتیحادی کاتی پێداچونەوە بە تانەکانی دژی ھەمواری یاسای ھەڵبژاردن دیاریکرد\nلیژنەی پەڕلەمانی بۆ بەدواداچونی ڕاستیەکان شێوازێکی تر دەگرێتەبەر بۆ کۆکردنەوەی پێشێلکاریەکانی پڕۆسەی هەڵبژاردن\nماکی سەرکەوتن ستراتیژی بەرنامەیە نەک لۆژیک\nئەمینداری یەکگرتوو تەئکید دەکاتەوە کەوا دەسکاری دەنگی پێشمەرگەو ئاسایش کراوە\nستاندار لە بۆ سێ مانگی داھاتووە: رێکەوتنە نھێنیەکەی پارتی و یەکێتی ئاشکرادەبێت\nناصرهەورامی لە دەزگای ستاندەر لەبەرامبەر تۆمارکردنی سکاڵایەکی تر لە دادگا لەسەری داوای پشتگیری بەرفراوان لە ئاستی ناوخۆ و دەرەوە دەکات\nم. پشده رى لە یەكگرتنەوەی باڵێكی یەكێتی لەگەڵ پارتی\nPosted on حوزه‌یران 30, 2017 حوزه‌یران 30, 2017 6 11870\nنهێنی سەردانی شاندە باڵاكەی یەکگرتووی بۆ لای یەكێتی ئاشكرابوو\nPosted on ته‌مموز 6, 2017 ته‌مموز 6, 2017 5 10712\nپرسى ریفراندۆم و كورسى سه‌رۆكایه‌تى هه‌رێم\nPosted on ته‌مموز 9, 2017 ته‌مموز 9, 2017 4 7460\nئێستا زانیتان “د. یوسف محمد” کێیە؟\nPosted on ته‌مموز 18, 2017 ته‌مموز 18, 2017 3 18026\nڕاست كردنەوەی هەڵەیەكی یاسایی لە كۆبونەوەی مسعود بارزانی و کونسوڵی گشتیی وڵاتانی عەرەب\nPosted on ته‌مموز 5, 2017 ته‌مموز 5, 2017 3 9425\nهەموو مافەکانی پارێزراوە بۆ دەزگای ستاندەر - 2017 © پەرەپێدراوە لەلایەن: Ribaz


شاندێکی وەزارەتی پێشمەرگە سەردانی بەغدای پێتەختی کرد - SAHAR KURDISH (Sorani)\nشاندێکی وەزارەتی پێشمەرگە سەردانی بەغدای پێتەختی کرد\nته‌مووز 03, 2020 00:55 Asia/Tehran\nشاندێکی وەزارەتی پێشمەرگەی ھەرێمی کوردستان بۆ ھاواھەنگی زیاتر لە گەڵ دەوڵەتی ناوەندی لە پرسی بەرنگاربوونەوەی تاقمە تیرۆزریستەکان، سەردای بەغدای کرد.\nڕۆژی پێنج شەممە وەزارەتی پێشمەرگەی ھەرێمی کوردستان رایگەیاند، شاندێکی ئەم وەزارەتخانەیە سەردانی بەغدای کردوە بۆ وتووێژ لە بارەی چۆنیەتیی ئەنجام دانی ئۆپراسیۆنی هاوبەش له ناوچه کێشەلەسەرەکان، به‌تایبه‌ت لەم ھەل و مەزجەی ئێستادا کە مه‌ترسیی سەرھەڵدانەوەی تاقمی تیرۆریستی داعش پەرەی سەندووە.\nوەزارەتی پێشمەرگەی حکومەتی هەرێمی کوردستان لە راگەیەندراوێکدا جەختی لەوە کردەوە کە، رۆژی پێنجشەممە شاندێکی باڵای وەزارەتی پێشمەرگە لەسەر داوای لایەنی عێراقی سەردانی بەغدایان کرد، شانده‌که پێکهاتبون له«جەمال موحه‌ممه‌د ئێمنکی» سه‌رۆکی ئه‌رکان،«جەبار یاوەر» ئەمینداری گشتیی وەزارەتی پێشمەرگە و ژمارەیەک له ئەفسەرانی باڵای وه‌زاره‌تەکە.\nبە پێی ئەم ڕاپۆرتە، شاندەکەی وه‌زاره‌تی پێشمه‌رگه له‌گه‌ڵ شاندی وه‌زاره‌تی به‌رگریی عێراق بە سەرۆکایەتیی عەبدولئەمیر شەممەری، جێگری فەرماندەی ئۆپەراسیۆنە هاوبەشەکان کۆبوونەوە.\nوەک باسی دەکرێت، له کۆبونه‌وه‌که‌دا لەبارەی کاراکردنه‌وه‌ی لیژنه‌ی کاری هاوبەش و ناوه‌نده‌کانی هه‌ماهەنگی هاوبه‌ش که پێشتر له نێوان هەردولادا هه‌بون گفتوگۆ کراوەو هەروەها  چۆنیەتی ئەنجام دانی ئۆپراسیۆنی هاوبەش له ناوچه کێشە لەسەرەکان لێکدراوەتەوە.\nجێگای ئاماژەیە بڕیاره له کۆتایی ئەم مانگە شاندێکی وەزارەتی بەرگریی عێراقیش سەردانی ھەرێمی کوردستان بکات و لەگەڵ بەرپرسانی وه‌زاره‌تی پێشمه‌رگه کۆببێتەوە.\nھاوسەرۆکی یەکێتیی نیشتیمانی دەرەنجامی کۆبوونەوەکانی نێوان یەکێتی و پارتی بە ئەرێنی لێک دەداتەوە\nلە هەرێمی کوردستان 508 توشبوی نوێی کۆرۆنا دەستنیشانکران\nسبەی سێشەممە پارتی و یەکیەتی کۆدەبنەوە\nڕێژەی کوژراوانی ھێرشەکەی تورکیا بۆ ٢٠ کەس بەرز بووەوە\n45 خولەکێک لەمەوبەر\nوته‌بێژی سه‌ربازیی سەرۆک وەزیرانی عێراق: له به فێڕۆدانی خوێنی عیراقییه‌کان خۆش نابین\nھەڵوێستی سەرۆک وەزیرانی عێراق لە بارەی ھێرشەکانی تورکیا\nبەرھەم ساڵح ھێرشی فڕۆکە بێ فڕۆکەوانەکانی تورکیا بۆ سەر عێراقی ئیدانە کرد\nھەڵوێستی ئەنجومەنی ئاسایشی عێراق لە مەڕ سنووربەزاندنەکانی سوپای تورکیا\nئاژاوەی لوبنان، پیلانی ڕۆژئاواو ڕۆژئاواخوازان\n١٧ی گەلاوێژ ڕۆژی پەیامنێر\nنامەکەی مستەفا کازمی بۆ دۆناڵد ترەمپ\nئیمام جومعەی ئەھلی سوننەی کرماشان کۆچی دوایی کرد\nیۆڤانتۆس ئەستێرەیەکی ریاڵ مەدریدی دەوێت\nئەو پیاوەی لە هەردوو بۆردومانی هیرۆشیما و ناکازامی رزگاری بوو\nئامادەبوونی وەزیری بەرگریی تورکیا لەسەر سنوورەکانی هەرێمی کوردستان\nرۆناڵدۆ روو لەپاری سان ژێرمان دەکات


سێكوچكەی ئەمریكا، هەرێم، پەكەكە، دژی توركیا\nحەسەن جەلال گوێزەل*\n* لە توركییەوە / هۆشیار مەلا ئەوڕەحمان\nتێبێنیەكی كورت : نوسەری ناوداری تورك حەسەن جەلال گوێزەل سەیاسەتمەداری رەگەزەپەرست و دژ بە كورد كە تا ئێستا چەندین پۆستی گرنگی پێدراوە، ئەم پێشبییانەی لەچوارچێوەی وتارێكیدا لە رۆژنامەی رادیكالی توركی لە 1 / 11 / 2007 نووسیوەیەتی كە بە تێپەڕبوونی 9 ساڵ زۆربەیان هاتوونەتەدی، بۆیە بە پێویستمان زانی بیخەینەوە بەر دیدی خوێنەرانی كورد تا بزانێت دوژمنەكانی چۆن بیردەكەنەوەو چۆنیش كار بۆ پاشەڕۆژ دەكەن.... وەرگێڕ\nسێكوچكەی ئەمریكاو پێشمەرگەو پەكەكە دژ بەتوركیا، ئەوەی چەندین ساڵە لەپشتی پەردەوە بەنهێنی كاری بۆ دەكرێ ئەوا ئاشكرا بوو بەوەی، كە ئەمەریكا توركمانەكانی ناو هێڵی ٣٤یش دەخاتە سەر ئەو دەوڵەتە كوردییە سەربەخۆیەی كەدەمێكە ئامادەكاری دامەزراندنی بۆ دەكات و سنورەكانیشی لەسوریاو توركیاو ئێران دەگەڕێتەوە، بۆ داهاتووش زەوی و خاكی ئەم وڵاتانەش بۆخۆی دادەبڕێ، ئەو سودو قازانجانەی كە ئەمەریكا بە نیازی چنینەوەیەتی لەم پلانەیدا، بەم شێوەیەی خوارەوە پۆلین دەكرێن.\nیەكەم: راگرتنی پاسەوانی هەرزانە بۆ ناوچە نەوتاوییەكان(بیرەنەوتەكانی، كە لە داهاتوشدا دەدۆزرێنەوە) لە بنەڕەتدا سیاسەتی رۆژهەڵاتی ناوەڕاستی ئەمەریكا بریتیە لە دابینكردنی نەوت و نزیكبوونەوەی زیاتر لە ئیسرائیل و رزگاركردنی لە قەتیسماوییەی ئێستای لە نێوان دەوڵەتە عەرەبەكاندا، لە راستیدا داگیركردنی عێراق لە مەسەلەی نەوتەوە سەریهەڵدا بوو بەحەقیقەتێك، ئەمەریكا بۆتە شەریكە بەشی عێراقیەكان و دەستی بەسەر نەوتەكەیاندا گرتووەو دوای جێگیركردنی بەرژەوەندییەكانی دەكشێتەوەو كەركوكیش بە هەموو تابەتمەندیەكانیەوە بە نەوتەكەشیەوە دەبێتە بەشێك لەو دەوڵەتە سەربەخۆیەی كە ناوی كوردستان دەبێت، لە راستیدا بەشێكی كەمی داهاتی نەوتەكە دەدرێتە كوردو بەو شێوەیە بەرژەوەندییەكانی خۆی دەپارێزێ.\nدووەم: پێكهێنانی چاكترین هاوپەیمان لە رۆژهەڵاتی ناوەڕاستدا بۆ ئیسرائیل كە دەوڵەتێكی سەربەخۆی كوردە، سیاسەتەكەی ئەمریكا هەر بەو ئاراستەیە كاری كردووە كە بەرژەوەندییەكانی خۆیان و پاراستنی ئیسرائیل مسۆگەر بكات ئەم دەوڵەتە كوردیەش دەبێتە درێژبوونەوەی ئیسرائیل هاوكات دەبێتە باشترین هێزی هاوپەیمانی ئەمریكا، ئامانجی سیاسەتی ئەمریكا لە پشتگیریكردنی دەوڵەتێكی كوردی رزگاركردنی ئیسرائیلە كەلە نێوان دەوڵەتە عەرەبەكان و ئێراندا قەتیسماوە، بۆچی بۆ ناو ئەم هاوپەیمانییە چەند قۆڵییە توركیای تیا نەخوێنرایەوە؟ لەبەر ئەوەی زۆر لە گوینە ئەرمەنستانیش ببێتە هاوپەیمانیان، هاوپەیمانێتی ئیسرائیل كوردستان ئەرمەنستان ئەگەرێكی دوور نییە٭\nسێهەم: مەسەلەی ئێرانی دوای خومەینی و سەردەمی ئەحمەدی نەژادە كە زۆر خەمخۆرانە خەریكی دروستكردنی چەكی ئەتۆمیەو لە زاری خۆیەوە هەڕەشەی سڕینەوەی دەوڵەتی ئیسرائیلی كرد لە سەر نەخشەی جیهان، ئەم هەڕەشەیە لای ئەمریكاو ئیسرائیل لێكدانەوەی تایبەتی بۆ كراوەو لەوەتی ئەحمەدی نەژاد ئەو قسەیەی دركاندووە لولەی تۆپەكان ئاراستەی ئێران كراون، سەردەمانێ سەدامی كرد بەگژ ئێراندا دوای ئەوە پێشمەرگەو ئێستاش پەكەكە و پژاك، دوای دامەزراندنی دەوڵەتی كوردستان ئەمریكا ئەم هێزانە دژی ئێران بەكاردێنێتەوە، وەك هێزێك لە ئێستاوە بۆ داهاتوو چاوی تێبڕیوون.\nچوارەم: ئەمریكا هێشتا بەنیازی تۆڵەسەندنەوەیە لە توركیا لەبەر ئەوەی لە١ / ٣ / ٢٠٠٣لە رێگەی بریاری پەرلەمانەوە رێگریمان لێكردن كە خاكی توركیا بۆ هێرشەكانیان دژی عێراق بەكاربێنن، ئەمە ئەگەرچی بەزیانی توركیا تەواو دەبێ چونكە ئەو دەوڵەتە كوردییە بەرهەمی ئەو هەڵەیەی پەرلەمانی توركیا بوو، دامەزراندنی ئەم دەوڵەتە كوردییە گەورەترین مەترسی لێدەكەوێتەوە بۆ داهاتووی توركیا، ئێمە هەر لەم روانگەیەوە دژی دابەشبوونی خاكی عێراقین، چونكە دابەشبوونی خاكی توركیای لێدەكەوێتەوە٭پێشمەرگەكان بەتایبەتی عەشیرەتەكانی بارزانی و تاڵەبانی چەندین ساڵە خەو بە دەوڵەتێكی سەربەخۆی كوردییەوە دەبینن و شەڕی كەنداو باشترین هەلی بۆڕەخساندن و هێزی چەكوش هەنگاوی یەكەمی بۆ هێنانەدی، لێرەدا هەڵەكەی توركیا و رۆڵەكەی بەوە دەچوێنرێ وەك ئەوە وایە رۆنەكەرەی لەنانی كورد هەڵسویبێ(دراوسێی چاكن پێیانخۆش نەبووە نانەكە بە وشكی بخۆین) هەڵەی مێژوویی توركیا بەشدارینەكردنەكەی بوو، كەلە بەرژەوەندی كورد تەواو بوو، جگە لەوەش كێ دەیزانی ئایا ئەمریكا رێگای پێدەداین بگەینە ئەو شوێنانەی كە مەبەستمان بوو كە پەیوەندی بەئاسایشی توركیاوە هەبوو، جا لەئەنجامی هەڵەی كوشندەی خۆمانەوە كوردمان كردە هاوپەیمانی پلە یەكی ئەمریكا لە عێراقدا، (ئەو سێ پێشمەرگەو نیوە) كەلە باوەشی ئەمریكادا دانیشتوونە لە ماوەیەكی كەمدا دەبنە گەورەترین هێز بەرانبەرمان٭. ئاوێزانی تاڵەبانی و بارزانی ئامانجەكەی ئاشكرایە بۆ كەركوكە كە لەڕێگەی دەنگ دانێكەوە بەشەرعی دەیخەنەوە سەر كوردستانەكەی خۆیان لە ژێرپارێزگاریی ئەمریكادا، دەوڵەتی كوردستانیش ڕادەگەیەنرێ ماوەتەوە سەر توركیا سوریا وئێران چونكە دوای ئەوە دەبێ خۆمان ئامادە بكەین لەبەر ئەوەی بە دوایدا كوردستانی گەورەش ڕادەگەیەنرێ، سێكوچكەكە بەرنامەكەیان دێتەدی، نابێ ئەوەشمان لەبیر بچێ كە DTPش درێژبوونەوەی پەكەكەیە بۆ ناو دڵمان بۆ ناو (پەرلەمانی گەورەی تورك) بە شێوەیەكی یاساییش، سەرجەم پلانەكانیش لە دیاربەكرەوە دادەڕێژرێن هەنگاوەكانیش دیارن لە ئێستادا داوای ناسینی تایبەتمەندێتی خۆیان دەكەن كە ئەوان جیاوازن لەئێمەو پاشان داوای فیدرالیزم دەكەن دوای ئەوەش ئاشكرایە داوای جیابوونەوە دەكەن و كوردستانی گەورە ئامانجە٭\n٭ئەم كابرایە تەنها لەسەر كورد دەنوسێ، ئەوەندە رەگەزپەرست فاشیستە ئەوەندە كورد بەكەم دەزانێ كە عەقڵە دۆگماكەی رێگەی پێنادا ناوی كورد بهێنێ لەسەرجەم نوسینەكەیدا لە جیاتی ناوی كورد (پێشمەرگەو عەشیرەتی بەكارهێناوە)بۆ دەوڵەتە كوردیەكە چاری نییە چونكە بابەتی نوسینەكەیەتی لەنوسینی پێشوویدا كوردی بە جرج و مشك و بە پێشمەرگەی وتووە زمانیان لە پابوچ دەچێ، كە ئەمە لە زمانی نوسینی هیچ نەتەوەیەكی جگە لەتورك ناچێ لە توركیادا ٤٦رۆژنامەی محەلی و ٢٦ رۆژنامەی نێودەوڵەتی ناسراوی وەك میللیەت هوڕیەت، جمهوریەت.هتد هەن جگە لەوەی هەندێ نوسەری فاشیست هەن لە بابەت حەسەن جەلال و ئەمین پازارجی و هەموو نوسەرەكانی رۆژنامەی میللیەت بە شێوەیەكی هەمیشەیی زۆر بەخەراپی بێ حورمەتانە لەسەر كورد دەنوسن.\n 2806 جار بینراوه


ویکیپیدیا:حەوتەی ویکی - ویکیپیدیا، ئینسایکڵۆپیدیای ئازاد\nئەگەر چی ژمارەی وتارەکانی ویکیپیدیای کوردی ١٠،٠٠٠ی تێپەڕاندووە و ئێستا ٣٠٬٦٦٩ وتاری ھەیە، بەڵام زۆربەی وتارەکان کەم‌وکووڕییان تێدایە. بە مەبەستی چارەسەرکردنی ئەم کێشەیە حەوتەی ویکی دامەزراوە. لە حەوتەی ویکیدا نووسەرانی ویکیپیدیا بە گەلەکۆمەگ و گەڵەڕاوێژ ھەوڵ دەدەن بۆ پەرەپێدانی ویکیپیدیا و باشترکردنی پەڕەکانی.\nشێوەی کاری حەوتەی ویکی\nحەوتەی ویکی لە سەرەتای ڕۆژی یەکشەممەوە دەست پێ‌دەکات و ھەتا کۆتاییی رۆژی شەممە بەردەوام دەبێ. لە نێوان ئەم ڕۆژانەدا پێویستە ئەم کارانەی خوارەوە بکرێن:\nپەرەپێدانی وتارێکی «کورت»:\nھەموو حەوتەیەک وتارێکی کورت و کۆلکە لە نێوان کۆلکەوتارەکاندا ھەڵ‌دەبژێردرێ و پەرەی پێ‌دەدرێ. وتارەکە دەبێ گرنگ بێ و گونجاو بێ بۆ پەرپێدان؛ ھەر بۆیە باشترە لە وتارە کەم‌بایەخترەکان چاوپۆشی بکرێ (بۆ نموونە وتاری گوندەکان کە لە زۆربەی ویکیپیدیاکانی تریشدا کورتن و زۆر جێگای پەرەپێدانیان نییە). بۆ دیتنی ھەموو کۆلکەوتارەکان بڕوانن پۆل:کورت.\nخاوێنکردن و پەرەپێدانی وتارێکی «پێویست بە خاوێنکردن»:\nوتاری پێویست بە خاوێنکردن وتارێکە کە بە پێی شێوازەکانی ویکیپیدیا بۆ نووسینی وتارەکان نەنووسراوە. لە حەوتەی ویکیدا ھەموو حەوتەیەک وتارێکی ناخاوێن ھەڵ‌دەبژێردرێ و خاوێن دەکرێتەوە و پەرەی پێ‌دەدرێ. بۆ دیتنی ھەموو وتارە ناخاوێنەکان بڕوانن پۆل:ھەموو ئەو پەڕانەی خاوێنکردنیان پێویستە.\nچاکسازیی وتارێکی «بێ‌سەرچاوە»:\nوتاری بێ‌سەرچاوە بە وتارێک دەڵێن کە ھیچ سەرچاوەیەک و ژێدەرێکیان نییە بۆ پشتڕاستکردنەوەی زانیارییەکەیان. لە حەوتەی ویکیدا ھەموو حەوتەیەک وتارێکی بێ‌سەرچاوە ھەڵ‌دەبژێردرێ و چاکسازی دەکرێ. بۆ دیتنی ھەموو وتارە بێ‌سەرچاوە بڕوانن پۆل:وتارە بێ‌سەرچاوەکان.\nپەرەپێدانی پەڕەکانی «ئەمڕۆ لە مێژوودا»:\nپەڕەکانی ئەمڕۆ لە مێژوودا لە پەڕەی دەستپێکدا (پەڕەی سەرەکیی ویکیپیدیا) دەردەکەون ھەر بۆیە زۆر بەرچاون و پەرەپێدانیان زۆر گرنگە. لە حەوتەی ویکیدا پەڕەکانی ئەمڕۆ لە مێژوودا، ھەر لە سەرەتای حەوتەوە ھەتا کۆتاییی حەوتەوە پەرەی پێ‌دەدرێ.\nپەرەپێدانی وتارەکانی «ڕۆژژمێری زایینی»:\nلە حەوتەی ویکیدا پەڕەکانی ڕۆژژمێری زایینی، ھەر لە سەرەتای حەوتەوە ھەتا کۆتاییی حەوتەوە پەرەی پێ‌دەدرێ.\nوتارەکان سەبارەت بە کەسایەتییە کوردەکان و کوردستان مەڵایەتییان ھەیە بەسەر وتارەکانی ترەوە. لە کۆتاییی حەوتەدا و پێش نووسینی برنامەی حەوتەی داھاتوو، ئەو وتارانەی چاکسازی نەکراون دەبێ بخرێنە ناو پەڕە پەرەپێنەدراوەکانی حەوتەی ویکییەوە.\n١١ی ئایاری ٢٠٢١ی زایینی\n٢١ی گوڵانی ٢٧٢١ی کوردی\n٢٩ی ڕەمەزانی ١٤٤٢ی کۆچی\nحو: ١ ٢ ٣ ٤ ٥ ٦ ٧ ٨ ٩ ١٠ ١١ ١٢ ١٣ ١٤ ١٥ ١٦ ١٧ ١٨ ١٩ ٢٠ ٢١ ٢٢ ٢٣ ٢٤ ٢٥ ٢٦ ٢٧ ٢٨ ٢٩ ٣٠ ٣١ ٣٢ ٣٣ ٣٤ ٣٥ ٣٦ ٣٧ ٣٨ ٣٩ ٤٠ ٤١ ٤٢ ٤٣ ٤٤ ٤٥ ٤٦ ٤٧ ٤٨ ٤٩ ٥٠ ٥١ ٥٢\nحەوتەی ویکی (حەوتەی ١٩ەم)\nوتار: داڕێژە:حو/ساڵ/حەوتە (وەکوو: داڕێژە:حو/٢٠١٢/٣٤)\n*'''پەرەپێدانی وتارێکی «کورت»: [[؟؟]]'''\n*'''خاوێنکردن و پەرەپێدانی وتارێکی «پێویست بە خاوێنکردن»: [[؟؟]]'''\n*'''چاکسازیی وتارێکی «بێ‌سەرچاوە»: [[؟؟]]'''\n*'''پەرەپێدانی لاپەڕەکانی «ئەمڕۆ لە مێژوودا»''':\n:لاپەڕەکانی [[ویکیپیدیا:ئەمڕۆ لە مێژوودا/؟؟|؟؟]] ھەتا [[ویکیپیدیا:ئەمڕۆ لە مێژوودا/؟؟|؟؟]]\n*'''پەرەپێدانی وتارەکانی «ڕۆژژمێری زایینی»''':\n:وتارەکانی ڕۆژژمێری زایینی: [[؟؟]] ھەتا [[؟؟]]\nئەرشیڤ= ساڵی ئەرشیڤ\nحپ= ژمارەی حەوتەی پێشوو (وەکوو: حەوتە=٣٨ ← حپ=٣٧)\nھەروەھا بڕوانە: داڕێژە:HWpreload\nوەرگیراو لە «https://ckb.wikipedia.org/w/index.php?title=ویکیپیدیا:حەوتەی_ویکی&oldid=385273»\nدواجار لە ١١:٢٨ی ١٣ی کانوونی یەکەمی ٢٠١٣ دەستکاری کراوە\nئەم پەڕەیە دواجار لە ١١:٢٨ی ١٣ی کانوونی یەکەمی ٢٠١٣ نوێ کراوەتەوە.


هێرش عەبدولرەحمان: ترامپ ھەنگاوێک نزیکتر لەکۆتایی. – WTARIKURD\nهێرش عەبدولرەحمان: ترامپ ھەنگاوێک نزیکتر لەکۆتایی.\nدیموکراتەکان قسەی خۆیان بردەسەر و لەڕێگای لێژنەی یاسایی کۆنگرێس بەدەنگدان ھەردوو یاسای ئامادەکراو بۆ لێسەندنەوەی متمانە لە ترامپ تێپەڕاند، تا ھەفتەی داھاتوو لەکۆنگرێس دەنگی لەسەربدرێت، کە خۆیان زۆرینەن و ئەویش مسۆگەرە تا یاساکە دەگاتە ئەنجومەنی پیران.\nکۆمارییەکان کەوتونەتە گلەیی کە دیموکراتەکان پەلەیانکردوە و کاتی کەمیان داوە بەلێکۆلینەوەکان، بەڵام دیموکراتەکان ئامادەیی خۆیان نیشاندا، کە ترامپ مافی بەرگریکردنی ھەیە و، دەتوانێت لە لێکۆلینەوەکان ئامادەیی ھەبێت. کاتیان دا بەترامپ تا بەڵگەکەکان بخاتە بەردەستی لێژنەکە، بەڵام ئەو ئامادە نەبوو بەڵگەنامەكان بەلێكۆڵەران بدات و، ڕێگری لەشایەتی شایەتحاڵەكانیش کرد، بۆیە دیموکراتەکان دواجار دەنگیان بەیاساکان دا. کە 40 ئەندامی لێژنەی یاسایی کۆنگرێس مافی دەنگدانیان ھەبوو، بە 23 دەنگی بەڵێ، بەرامبەر 17 نەخیر. یەکێک لەدیموکراتەکان ئامادە نەبوو بە ھۆی نەخۆشی دڵەوە، یاساکە دەرچوو تا ھەفتەی داھاتوو لە کۆنگرس دەنگی کۆتایی لەسەر بدرێت.\nئەو یاسایەی کە لێژنەی یاسایی کۆنگرێس ترامپی پێ تۆمەتبار کردوە :\n٭ ترامپ پۆستەکەی خراپ بەکارھێناوە بۆبەدیهێنانی ئامانجە تایبەتەكانی خۆی.\n٭ دروستكردنی کێشەو ئاساتەنگی بۆ كۆنگرێس پەراوێزخستنی.\nوەک دیموکراتەکان دەڵێن ئەو تاوانەی ترامپ زۆر لەوەی ” نیکسن ” گەورەترە کە داوا لە وڵاتێکی بێگانە بکەیت ھاوکارت بێت، کە لێکۆڵینەوە لە کوڕی بایدن بکات، کە ڕکەبەرێتی لەهەڵبژاردنەکانی داھاتودا، لە کاتێکدا ھەڵەکەی نیکسن پەیوەستبوو بەناوخۆی ئەمریکاوە، پێش ئەوەی بچێتە کۆنگرێس تا دەنگ بەیاساکە بدرێت، نێکسن دەستی لە کار کێشایەوە.!\nلێژی یاسایی کۆنگرێس ڕاپۆرتێکی 300 لاپەڕەیی ئامادەکردوە، لە دووشەممەی داھاتوو پێش دەنگدان لەناو کۆنگرێس گفتوگۆی لەسەر دەکرێت، ئەو ڕاپۆرتە بە بەڵگەوە روونکردۆتەوە کە ترامپ بەرژەوەندی خۆی لەسەروو بەرژەوەندییە نەتەوەییەكانی ئەمەریكا داناوە و، ئاسایشی نەتەوەیی ئەمەریكای خستووەتە مەترسییەوە.\nپێش دەنگدان، بەچاودێری سەرۆکی دادگای باڵای ئەمریکا ھەموو ئەندامانی ئەنجومەنی پیران سوێند دەخۆن کە ڕاستگۆیانە و بێ لایەنگریی خوێندنەوە بۆ ئەو دوو کەیسە بکەن کە ترامپی پێ تۆمەتبارکراوە و، ڕێزگرتن لە دەستورو بەرژەوندیەکانی ئەمریکایان لاگرنگتربێت لەحزب و کەسێک. دەبیت ھەردوو پارتی کۆماریەکان و دیموکراتەکان بە بەڵگەوە تۆمەتەکان و بەرگریکردن بسەلمێنن.\nئەنجومەنی پیران 100 کورسیە و بەم شیوەیە دابەش کراوە:\n2 سەربەخۆ کەدەنگ دەدەن بە لێسەندنەوەی متمانە لە ترامپ بە مسۆگەری.!\n47 ی دیموکراتەکان.\n53 ی کۆماریەکان.\nدیموکراتەکان پێویستیان بە کۆماریەکانە، تا ترامپ لە کورسیەکەی دوور بخەنەوە، لەناو کۆمارکاییەکان شەش سیناتۆر بەردەوام کێشەیان لەگەڵ ترامپ ھەیە و، لە ھیچ ھەنگاوێکدا لەگەڵیدا نەبوون، ئەوانیش پییان خۆشە کە ترامپ دوور بخرێتەوە. لەگەڵ کۆمەڵێکی تریان کە چاوەڕێی بەڵگەکان دەکەن تا بریار بدەن، بۆیە ئەگەرەکان بەهێزن کەدەنگی کۆمەڵێکی کۆماریەکان بچێتە پاڵ دیموکراتەکان و، ترامپ لەپۆستەکەی دوور بخرێتەوە، ئەو کات ” مایک پێنس ” وەک سەرۆک سوێند دەخوات ئەگەر ئەویش لەگەڵ ترامپ دوور بخرێتەوە ئەو کات ” نانسی بیلۆسی ” سەرۆکایەتی ئەمریکا دەکات تا ھەڵبژارنەکانی 2020.\nLatest posts by هێرش عەبدولرەحمان (see all)\nهێرش عەبدولڕەحمان: ئەگەر نەخۆشیەکەی ترامپ پلان بێت. - 2020-10-02\nهێرش عەبدولڕەحمان: ئەمریکا پەیامی کۆتایی دەگەیەنێت. - 2020-10-01\nهێرش عەبدولڕەحمان: هەرێم چۆن مامەڵە لەگەڵ دۆخەکە بکات؟ - 2020-07-02\nلوقمان غه‌فوور: جه‌نه‌راڵ له‌رێی گۆڤاری (فۆرن پۆلسی)ـه‌وه په‌یامی نوێی پێیه.\nبەرزان محەمەد سورە: مامۆستایانی خواست و ئاگایی.


کات 08/07/1394 100 بازدید\nفرانک سەیری کاتژمێرەکە دەکا. دە بۆ یازدەیە. لە ژووری کارە تاریک و خەمین و رێکوپێکەکەی رادەمێنێ. لەمێژە هیچ کارێکی لە لایەن سەرۆکەکەیەوە پێ نەدراوە،… ئاخێک هەڵدەکێشێ. جارو بار، بیر و خەونەکان رووی تێدەکەن، سەبارەت بەوەی کارێکی ئاکادامی لە شوێنێکی تر بدۆزێتەوە. وەک دکتۆر، وەکیل، مامۆستا،… ههه. دەبا کەمێک لەبەر خۆیەوە پێبکەنێ.\nچەترباز؟ ئااا،… ناااا…\nـ “بەڵێ، فرانک گرێندەم، پۆلیسی لێکۆڵەر.”\nـ “زۆر چاکە هەر ئیستاکە دەێم.”\nدەرەوە زستان بوو. دنکە بەفرەکان بە بەر دەم دارچراکاندا سەماکەرانە دەکەوتنە خوارەوە، تا شار وەک فەرشێک داپۆشن. کاتێک گەیشتە مەیخانەکە، بۆنێک بە لوتیدا هات، بۆنێک وەک زلەیەک کە لە روومەت دەدرێ. داوای لە هەندێ لە پۆلیسەکان کرد هەوایەکی ژوورەکە بدەن. دەرگا و پەنجەرەکان کرانەوە. دە خولەکی دوواتر، دەستی کرد بە پشکنینی شوێنەکە. کاتێک چووە ژوورەوە، بینی تەرمەکە لە سەر زەوی کەوتووە. لە دیتنی ئەم دیمەنە ناخۆشە هەستی بە تێکشکان کرد. مەیتەکان تێکشکابوون، وەک بڵێی لە حەوزی خوێندا مەلەیان دەکرد. قەت شتی وای نەبینیبوو. بیری کردەوە لێکۆڵینەوە لەم کەیسە نەک کاری ئەو، بەڵکوو کاری ئە کەسانەیە وا لە سەرووی ئەوەوە بوون. کارە رۆتینیەکان ئەوەی وا پێویست بوون ئەنجامی دان و گەڕایەوە بۆ ژووری کارەکەی خۆی. تەلەفۆنی بۆ هاوڕێیەکی خۆی کرد لە ئاژانسی فێدراڵی وڵات، بەڵام جگە لە “ششش،… نا… ئیستا کەمێک کاری زۆرمان هەیە،… ئا،… یەکجار زۆر” زیاتری وەرنەگرت. وێنەکانی بەردەمی هەڵگرت و، سەیری کردن. لە دووای وردبوونەوەیەکی باش بە ئاکامێک گەیشت، ئەوەی کە قوربانیەکان بە شێوەیەکی دڕندانە بە ئامرازێکی ئەوەندە گەورە کوژراون کە هەڵگرتنی بەخەیاڵدا نەدەهات.\nچەند رۆژێک بیری لە مەوزوعەکە کردەوە. چوار رۆژ دوواتر تەلەفۆن زەنگی لێدا. سەرۆک بوو. جارێکی تر قەتڵێک لە هەمان شوێن روویدابوو. بەڵام ئەم پێی وابوو زیاتر لە قەتڵێک رووی داوە. زۆر خێرا بەرەو شوێنەکە رۆیشت. ئەم جارەیش قوربانییەکان بەهەمان شێوە کوژرابوون و، هەمان بۆن لە جەستەیان بەرزدەبوووەوە. هیچ گۆڕانێک نەدەبینرا. ئەو حەقی بوو، کوشتارێکی تر کرابوو. جیاوازیی سەرەکیی ئەم کوشتارە لە گەڵ جاری پێشوو ئەوە بوو کە ئەمجارەیان شاهیدێک پەیدا ببوو،… کچێکی گەنج. فرانک دەستبەجێ کەوتە لێپرسینەوە لە کچەکە. “بەڵێ،… هەروەها،… ئا،… من لەو کاتەدا لە دەرەوە بووم کاتێ ئەمە روویدا،.. . لەو کاتەدا،… هەروەها،…” فرانک بیری کردەوە “چ شاهیدێک!”\nکاتێک شوێنی کارەساتەکەی بەجێ هێشت، بڕیاری دا لە ژووری کارەکەی خۆی لە گەڵ کەیسەکە بەردەوام بێت. وەک بڵێی لەوێ دۆخی کارکردن خۆشتر بوو. هەر گەیشتە سەر شەقامەکە، ئەم بیرە بە مێشکیدا هات کە ئەوەی ئەو بیری لێدەکردەوە بەو مانایە بوو گەلێک ژیانی دیکەیش لە مەترسیدا بوون. جانتای کارەکەی بە پەلە فڕێدایە سەر زەوی و بە هەڵەداوان گەڕایەوە بۆ ناو باڕەکە. دەبا کەمێک زیاتر شوێنەکە بپشکنێ. ترسەکە زیاتر تەشەنەی کرد، کاتێک بە دەنگی بەرز هاواری کرد دەبێ هەمووان وەدەرکەون! بەڵام،… درەنگ بوو. ئەو ئەمەی دەزانی. بۆنی گازەکە بە ژوورەکەدا بڵاو ببووەوە. چیدی نەیدەتوانی هەناسە بکێشێ.\nمێشەکان، سەرتاسەری رۆژ، خانمی “ئوڵسن” یان ئازار دابوو. ئەو ئیستا دووادانەیانی کوشتبوو. لە کابینێتی شەڕابەکان. ئەو لەوێ بە چەکی کۆمەڵکوژییەکەیەوە راوەستابوو: بۆکسێ سپرای دژەمێش و مێشکوژێک.\nلە نۆروێژییەوە: فەڕۆخ نێعمەتپوور


سەربەست عەباس کوردی : وشەی قاز لەزانکۆدا ، وەک سوکایەتیپێکردن . – WTARIKURD\nئەگەرچى زانکۆ گۆرەپانێکى گەورەو شکۆمەندیەکى مرۆڤایەتیە ، نەک هەر تە نها بۆ خویندنى ئەکادیمى و کۆکردنەوەى زانیارى ، بەڵکو بۆ ناسینى جۆرەها کەس و تەبیعە تەجیاوازەکانە و لەسەرو ئەمانەوە ناسینى خودى خوێندکار خۆیەتى لە ئانوساتى بوون بەمرۆڤیکى کامڵ ، گۆڕینى چۆنیەتى شیوازى مامەڵە کردنیەتى لەگەڵ هەلومەرج باردۆخەکانى ژیانى کۆمەڵگە بەفۆرمیکى جیاوازتر لەقۆناغى پێشخۆى ، واتە سە رەتاى چوونە ناو ژیانى بەرپرسیاریتى و بەجێهشتنى ژیانى پەروەردەیە تى …\nقۆناغی زانکۆ بۆ خویندکاریکى تازە وەرگیراو ، واتە ( وەرزیکى نوێ ، ژیانێکى نوى ) ژیانیک کە جیاوازە لەهەموو قۆناغەکانى پێشووى .\n( ژینگەیەکى فراوان ، خوێندکارێکى جیاواز ، شێوازیکى نوێ و پەیوەندى نوێ و تەمەنێکى جیاوازو حەزوئارەزو تێڕوانینیکى نوێ و مامۆستاى جیاوازو هەتا ژیانى دوور لەخێزان و چوونە بەشى ناوخۆیى و پشت بەخۆبەستن و ، وەستان لەسەرپێى خۆى و هەستکردن بە بەرپرسیارێتیەکى تەواو ، لێرەوە دە ست پێدەکات ..\nووشە ى ( قاز و قیقە قیق ) ى خویندکاران سەرەڕاى ناشرینى دیاردەکە ، ڕە نگە مێژوویەکى کلاسیکیشى هەبیت لە ئاست شکاندنى هەستى خویندکارو دروستکردنى دۆخیکى نەخوازراوى نەفسى ، کە ساڵانە لەگەڵ دەستپێکى خویندنى خویندکارە تازە وەرگیراوەکان ئە م دیاردەیە لەزانکۆ و پە یمانگاکان دووبارە دە بیتەوە …\nووشەى (قاز) بۆ خوێنکاریکى تازە وەرگیراو ( نە شارەزاى و جۆریک لەسەر لیشیواوى و شپرزەى و ڕۆشتنى بەکۆمەڵ بۆ ناوهۆڵ و یەکەکان و کافتریا و … هتد ) واى کردبیت کە بشوبهینریت بەقاز، وە ئەم هۆکارانەش بۆ خویندکارێکى تازە ، کە بۆ یەکەمجاریەتى پێدەنێتە نیو حەرمى زانکۆ ، شتیکى زۆر ئاساى و نۆرماڵە ، بەڵام ئەوەەى کە جێگەى هەڵویستە لەسەرکردن و نائاساى و خولقاندنى ئەم دیاردە ناشرین و قیزەونە ( قیقە قیق ) ى خوێندکارانى قۆناغەکانیکەى خوێندنە ..\nبوونى ئەم دیاردە ناشرینەش هاوتەریبە لەگەڵ نزمى ئاستى ڕۆشنبیرى و نەبوونى هیچ بەرنامەیەکى ڕۆشنبیرى و زانستى نەبوونى گیانى هاوکارى بەرامبەر خویندکارە تازە وەرگیراوەکان دەردەخات .\nهۆکارى پاڵنەرى سەرەکی ڕوودانى ئەم دیاردەیە ( کاردانەوەیە ). لەو خوێنکارانەى کە ساڵانى پێشووتر بەشیوەیەکى زەق ڕووبەڕووى ئەم دیاردەیە بوونەتەوەو ، پەنگخواردووى رودانى دیاردەکە بەشیوەیەک لەهزرى خۆیدا ویناى کردووە ، هەتا بەشکاندن و شکۆمەندى کەسایەتى مافى خوینکارى زانکۆى دادەنیت , دەرهاویشتەى ئەم هۆکارو بیرکردنەوە لەهزرى خویندکاردا ، بەجۆریک ( تۆڵەسە ندنەوە ) دەرى دەبڕێت..\nهەرچى ڕێکخراوەکانى (خوێنکاران و قوتابیان و ڕۆشنبیران و لاوان و … هتد ) ، پێشوازیان تاکو ئیستا لەچوارچێوەى بەخشینى دەنکە نوقڵەکە دەرنەچووە ، جگە لەدانانى مێزێک و کورسیەک و کیلۆیەک نوقڵى بەناو لیژنەى پێشوازى هیچ خزمەتیکى بەبەهان بەخویندکاران نەکردووە ، هەرئەندامیکى لیژنەى پێشوازیش بەهۆى ناسینیەوە لاى خویندکارانى هاوریکانى زانکۆى نەش و نمایەکى زیاتر بەدۆخى ( قیقە قیق) ـەداوە ، ڕەنگە خودى دروست بوونى لیژنەکە خزمەتیکى گەورەبیت ، بەڵام هەمیشە قەرەبالغى وشوینى دانیشتنى لیژنە فەزایەک لەقیقەقیقى دروستکردوە .\nنەهیشتن و لاوازبوونى ئەم دیاردەیش ڕاستەوخۆ پەیوە ستە بەئاستى ڕۆشنبیرى خوێندکاران و گۆڕینى شێوازى پیشوازیان لە قیق و وشەى نەشیاوەو بۆ کارى شیاو ڕێزلینان , کە لەبەخشینى گوڵیکەوە دەست پیبکە ن و پاڵپشتى هاوکاریان بۆ دووپات بکەنەوە ، چونکە پاڵپشتى و وورەدان بەبرەوى خویندنى خویندکارێکى تازە وەرگیراو رەنگە گەورەترین خزمەت بیت لەرووى پێویستى و ئینسانى و مرۆییەوە .\nپێویستە ڕێکخراوەکانى ناو زانکۆ و پە یمانگاکان لە مێزگردى کورسى و بەخشینى نوقڵەکە بێنە دەرەوەو بە فۆرمیکى جیاوازەوە بینەوە مەیدانى خزمەتى خویندکاران , کارو چالاکیە کانیان بە شیوەى ۆرک شۆپ و کۆڕو سمینارو بیت و لەهەمووى گرنگ تر دروستکردنى ڕێبەریکى پیش وەخت ئامادە بکریت سەبارە ت بەخودى ناو زانکۆ و ژمارەى ناو و یەکەکانیی زانکۆى سەرجەم لەسەربیت ، تاوەکو خویندکاران لەکاتى مامەلەى خجیى سودى لێوەر بگرن .\nلە هەمووى گرنگتر ئەکى ڕۆڵبینیى خویندنى باڵاو بە هەماهەنگى وەزارەتى پەروەردەیە .\nبەتایبەتیش ڕۆڵى کۆمەڵناس ، بەژداربوون لەدانانى پرۆژەى سودبینى بەشیوەى سمینارو و کتێب بکرێت و بدرێت بەخوینکارێکى تازە ، لە ئان و ساتى وەرگرتنى فۆڕمى زانکۆلاین ، چونکە لەم قۆناغەدا خویندکار قۆناخى پەروەردەبوون جیدەهێلێت و ڕوو لە قۆناغى خۆناسین و بەر پرسیاریتى دە کات .\nLatest posts by سەربەست کوردی (see all)\nسه‌ربه‌ست عباس: هه‌ڵبژاردن چی ده‌گۆڕێت؟ - 2021-10-09\nسەربەست عباس : ساڵى 2014 ساڵى نەگبەتى یان ڕەحمەتى کورد. - 2015-01-06\nسەربەست عەباس کوردی : وشەی قاز لەزانکۆدا ، وەک سوکایەتیپێکردن . - 2014-12-23\nRacism Tumour, plight of humanity